અરવલ્લી જિલ્લો જુદો પડ્યા બાદ મોડાસા શહેર જિલ્લાનું મુખ્ય મથક બન્યું છે. મોડાસા શહેર પહેલાથી જ શિક્ષણનગરી તરીકે પણ જાણીતું છે. મોડાસા તેમજ આસપાસના વિસ્તારમાંથી હજારો વિદ્યાર્થીઓ મોડાસા ખાતે અભ્યાસ અર્થે આવે છે. કેટલાય વાલીઓ પોતાના સંતાનને સારું ભણાવવા માટે ગામડાઓ છોડી મોડાસામાં સ્થાઈ થયા છે. શહેરમાં કેટલીય સરકારી, બિનસરકારી અને અનુદાનીત બિન સરકારી શાળાઓ આવેલી છે જેમાં અસંખ્ય વિદ્યાર્થીઓ અભ્યાસ કરે છે. પરંતુ શાળાઓની સાથે સાથે શહેરમાં કેટલાય ટ્યુશન ક્લાસ ચાલી રહ્યા છે.